**Szombathely Megyei Jogú Város Önkormányzata Közgyűlésének**

**22/2020. (VI.30.) önkormányzati rendelete**

**a** **közterület használatának szabályairól szóló 2/2011. (I.31.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 200. § (1) bekezdés a) pontjában kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A közterület használatának szabályairól szóló 2/2011. (I.31.) önkormányzati rendelet 10/A. § (1) bekezdése a következő e)-h) ponttal egészül ki:

*(Tilos a szeszesital bármely formában történő fogyasztása a (2) bekezdésben meghatározott területek kivételével az alábbi közterületeken:)*

„e) az alábbi közterületek teljes területén:

ea) Fő tér,

eb) Savaria tér,

ec) Berzsenyi tér,

ed) Szent Márton tér,

ef) Mindszenty József tér,

eg) Szily János utca;

f) az e) pont ea)-eb) alpontok szerinti terekre bevezető díszburkolatos járdaszakaszon;

g) a Szent Márton utca – Hunyadi út közötti gyalogos aluljáróban;

h) közkertekben, közparkokban.”

**2. §**

Ez a rendelet a kihirdetését követő napon lép hatályba.

 **(: Dr. Nemény András :)** **(: Dr. Károlyi Ákos :)**

 **polgármester** **jegyző**

A rendelet a Polgármesteri Hivatal hirdetőtábláján történő kifüggesztés útján a mai napon kihirdetésre került.

Szombathely, 2020.06.30.

 **(: Dr. Károlyi Ákos :)**

 **jegyző**